Maternitatea Giulești sistează internările, după ce mai mulți bebeluși au fost infectați cu stafilococ auriu, iar angajații spitalului depistați ca purtatori de Stafilococ Auriu vor fi scoși din activitate, a anunțat Ministerul Sănătății în urma finalizării unui control la unitatea spitalicească, efectuat alături de Direcția de Sănătate Publică.

De asemenea, potrivit Ministerului Sănătății, ”pe măsura ce spațiile vor fi eliberate prin externarea pacienților, acestea vor fi închise și se vor aplica procedurile de curățenie și dezinfecție terminală”.



